Source: http://www.bihon.ro/duel-cu-steaua-pentru-finala/1984316
Timestamp: 2018-09-20 11:29:21+00:00

Document:
Duel cu Steaua pentru finală - BIHON
la	12. februarie 2018 13:22
CSM CSU Oradea a învins Phoenix Galaţi în „sferturi” şi joacă luni în semifinale.
CSM CSU Oradea a obţinut o victorie clară în faţa formaţiei Phoenix Galaţi, cu scorul de 82-67, în sferturile de finală ale Cupei României. Partida a semănat destul de mult cu cea disputată de cele două echipe la Oradea, în etapa a 16-a a Ligii Naţionale, câştigată de orădeni tot la 15 puncte diferenţă, scor 86-71.
La fel ca atunci, echipa noastră a dominat meciul, dar a redus „turaţia” în ultima secvenţă, permiţându-le celor de la Phoenix să se apropie periculos, la numai patru puncte, scor 68-64 (’34). Din fericire, băieţii antrenorului Cristian Achim s-au „trezit” imediat şi au realizat un parţial de 13-0, pe parcursul a doar patru minute şi lucrurile au revenit la normal, scorul devenind 81-64.
Gajovic a ieşit la rampă în ultimele minute, marcând puncte decisive pentru soarta partidei. Rezultatul final, 82-67, consfinţeşte victoria absolut meritată a echipei orădene, care a fost evident superioară în acest meci.
Rămân însă de evitat acele momente de lipsă de concentrare din sfertul patru, prezente în ultimele trei meciuri (două cu Phoenix şi unul cu SCM U Craiova), care ne pot costa în cazul unui adversar mai rutinat. „Am avut o cădere după ce ne-am relaxat prematur şi adversarii noştri au revenit. Apoi am reuşit să luăm din nou avantaj şi să câştigăm meciul. Vom încerca să corectăm ce nu a mers bine în partida cu Galaţiul şi să câştigăm semifinala”, a afirmat antrenorul Cristian Achim.
Adversara din semifinale, CSM Steaua, este ocupanta locului 4 în Liga Naţională. Cele două echipe s-au întâlnit o dată în actuala ediţie, la Oradea, în ultima etapă a turului, victoria revenind echipei noastre cu scorul de 89-81. Meciul CSM CSU – CSM Steaua are loc luni, de la ora 17:15 (în direct la Digi Sport).
Sepsi Arena din Sfântu Gheorghe. Spectatori: circa 550
CSM CSU Oradea – Phoenix Galaţi 82-67 (26-17, 17-13, 23-25, 16-12)
CSM CSU Oradea: Ţîbîrnă 3, Pasalic 13 (1×3), Denison 4, Richard 19 (4×3), Mandache 10 (2×3), Gavrilă 3 (1×3), Nicolescu 1, Fometescu, Gajovic 14 (1×3), Kariniauskas 6, Valeika 6, Ionescu 3. Antrenor: Cristian Achim. Asistenţi: Milan Mitrovic, Marius Marinău
Phoenix Galaţi: Kalve 15 (3×3), Petrişor 11 (3×3), Măciucă, Gugino 12 (1×3), Miller 14 (2×3), Artino 8, Andrei, Sabău 1, Pavlovic 6, Stan. Nu a jucat Threath. Antrenor: Florin Nini
Arbitri: Alexandru Olaru, Sorin Drugău, Dragoş Nicolae. Comisar FR Baschet: Doru Vinaşi
Taguri: baschet, CSM CSU Oradea, semifinala Cupei, Steaua CSM Bucuresti

References: CSM 

CSM 
 CSM 
 CSM 
 CSM 

CSM 

CSM 
 CSM 
 CSM